《胡明仲罗养蒙为悠然集追用前四叠之韵》
宋代·刘子翚

筠州喜陪笑语新，銮坡自来清湖滨。
更招明月作三客，此外正复难其人。
瑶觞十飞才小醉，追逐牢愁出肝肺。
吾侪邂逅非作豪，常恐真欢来不继。
更兰已番四叠歌，却唤轻舟浮绮罗。
一声横笛不知处，荷气苒苒风头多。
玉山未倒谁之耻，霜露沾衣聊且已。
维舟落月界平潭，翠乱红披扶不起。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。